Rikke Hvilshøj (V), 2005-04-29:
Vi skal gøre alt og gerne tage yderligere initiativer for at gøre opmærksom på, at tvangsægteskaber ikke er acceptabelt i et samfund som Danmark.
Jeg ved jo også, at der tidligere har været diskussion mellem fru Elsebeth Gerner Nielsen og den tidligere integrationsminister om det rigtige i, at man hen over hovedet på offeret melder sagen til politiet.
Jeg tror, at vi kan skabe endnu flere problemer for offeret, hvis man hen over hovedet på offeret pr. automatik rejser sagen over for politiet i stedet for at sikre, at man får løst problemet for pigen i første omgang.
Hvis hun gerne vil have, at der rejses en sag over for politiet, jamen så er myndighederne også behjælpelige med det.
Alle mennesker, der har respekt for sig selv og for andre, går imod tvangsægteskaber.
Sådan er det for os danskere, sådan hører jeg det også fra flygtninge/indvandrere, som jeg snakker med.
Der er brug for at få nogle tal på bordet, hvis vi kan få dem.
Derfor vil jeg gerne bede ministeren om, at man på en eller anden måde finder ud af, hvad vi snakker om.
Når man gifter sig med en fra sit tidligere hjemland, er det efter min mening ikke ensbetydende med, at det er et tvangsægteskab.
Sådan vurderer jeg det ikke.
Det næste, jeg vil sige, er, at jeg havde håbet og forventet af ministeren, at der var tænkt i nogle andre baner vedrørende, hvordan vi kan undgå tvangsægteskaber.
Mine tanker er, at man støtter og bakker op omkring de unge mennesker, om det er piger eller drenge, med en uddannelse eller med en skolegang, hvis der er nogle, der henvender sig til ministeriet eller til politiet.
Der kan jeg bare sige til hr. Hüseyin Arac, at det er jo lige præcis det, vi arbejder med, nemlig dels at sikre, at der er den information, der skal være, dels støtter op om de her unge piger, giver dem nogle muligheder, sikrer, at der er nogle bosteder, de kan tage hen, sikrer, at der er en telefonlinje, de kan ringe til for at få hjælp og vejledning, at myndighederne er der for at hjælpe dem, også hvis politiet skal involveres.
Så det har vi allerede fat i, og som jeg også har sagt, arbejder vi fortsat videre på det her felt.
Det, jeg bare siger i forhold til de forslag, der ligger her, er, at jeg egentlig ikke synes, at der er så meget nyt i dem i forhold til det, som regeringen allerede gør i dag.
Så vil jeg sige, at de unge mennesker, der bliver tvunget til ægteskab, ikke er dem, der taler dansk, ikke er dem, der har en selvstændig økonomi, og ikke er dem, der har en uddannelse.
Hvis der er nogen, der bliver tvunget, er jeg virkelig bange for, at det er dem, som ikke kan de der gode ting, som bliver nævnt af ministeren.
Så er jeg lidt ked af, at hr. Søren Krarup ikke er til stede, for han nævnte fra Folketingets talerstol, at han havde fået et brev fra en mand, som er gift med en dansker.
Han bliver presset til et tvangsægteskab af nogen i hjemlandet.
Hvis det er rigtigt – jeg siger udtrykkeligt hvis, for jeg er lidt mistænksom over for det – hvorfor skriver den mand så ikke til politiet eller ministeren, men til Dansk Folkeparti, at han vil undgå det tvangsægteskab?
Jeg vil bede ministeren om, at man beder hr. Søren Krarup om at aflevere den henvendelse til ministeren, så der kan gøres noget ved det.
Man skal gå ind og slå ned på dem, der indgår tvangsægteskab, eller dem, der bliver presset til det, så alle andre mennesker, som gerne vil indgå ægteskab, i fred og ro kan indgå ægteskab uden at blive beskyldt for det ene og det andet.